Glivija
Glivija – upė Šilalės rajone, dešinysis Jūros upės intakas, įteka į ją 133,4 km nuo jos žiočių. Ištakos į vakarus nuo Gvaldų kaimo. Teka rytų, šiaurės rytų kryptimi. Prie Glivijos žiočių atiteka upelis iš Grimzdų šaltinio. Netoli stovi Gvaldų koplyčia. Glivijos dešinysis intakas – Telšė. Upėvardis kildinamas iš žodžio gleivės („glitėsiai, gliaumos“, plg. latv. glīve – „žalėsiai, gleivės ant vandens“).